Okresná prokuratúra Košice I 
Mojmírova 5, 041 47 Košice 1 	

Sp. zn. : 3 Pv 29/12/8802	Košice I, 3.5.2013
EEČ : 2-63-92-2013

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátor Okresnej prokuratúry Košice I
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, XXXXX, Slovensko
sa v skúšobnej dobe, určenej uznesením prokurátora Okresnej prokuratúry Košice I zo dňa 3.5.2013, spisová značka 3 Pv 29/12/8802, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v Košiciach na ul. XXXXX 11/A dňa 11.01.2012 v čase okolo 23.00 hod. vypáčil visiaci zámok na bráne do Autovrakoviska XXXXX XXXXX a z tohto odcudzil dva kusy motorové agregáty zn. Ford Mondeo a jeden kus motorový agregát zn. Renault, ktoré následne dňa 12.01.2012 odpredal do zberných surovín XXXXX., na ul. Magnezitárskej, čím pre majiteľa autovrakoviska XXXXX z Košíc spôsobil škodu vo výške 1.700,- €.

Uznesením prokurátora Okresnej prokuratúry Košice I zo dňa 3.5.2013, spisová značka 3 Pv 29/12/8802, bola určená obvinenému skúšobná doba v trvaní 12 mesiacov.
Odôvodnenie:
Prokurátor Okresnej prokuratúry Košice I., uznesením sp. zn. 3Pv 29/12 zo dňa 11.04.2012 podľa § 216 ods. 1 písm. a), b), c) Trestného poriadku podmienečne zastavil trestné stíhanie obv. ml. XXXXX, nar. XXXXX v Košiciach, trvale bytom XXXXX, ul. XXXXX prechodne XXXXX za prečin krádeže podľa § 212 ods. 1, ods. 2 písm. a) Trestného zákona, pre skutok, že

- v Košiciach na ul. XXXXX 11/A dňa 11.01.2012 v čase okolo 23.00 hod. vypáčil visiaci zámok na bráne do Autovrakoviska XXXXX XXXXX a z tohto odcudzil dva kusy motorové agregáty zn. Ford Mondeo a jeden kus motorový agregát zn. Renault, ktoré následne dňa 12.01.2012 odpredal do zberných surovín XXXXX s.r.o., na ul. Magnezitárskej, čím pre majiteľa autovrakoviska XXXXX z Košíc spôsobil škodu vo výške 1.700,- €.
Podľa § 216 ods. 2 Trestného poriadku bola  obv. ml. XXXXX určená skúšobná dobu v trvaní 12 mesiacov, pričom táto začala plynúť dňom právoplatnosti tohoto rozhodnutia, teda dňa 24.04.2012, skúšobná doba skončila dňa 24.04.2013.
Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a  vyhovel aj ďalším určeným obmedzeniam, rozhodne prokurátor, že obvinený sa osvedčil. Inak rozhodne, a to prípadne aj počas skúšobnej doby, že sa v trestnom stíhaní pokračuje.

Za týmto účelom bola vyžiadaná charakteristika - výpis Ústrednej evidencie priestupkov MV SR, z ktorého vyplynulo, že obvinený sa síce dopustil v skúšobnej dobe jedného pristupku, avšak išlo len o drobný priestupok proti majetku, keď kameňom rozbil okno.
 Z registra trestov je zrejmé, že obvinený sa v skúšobnej dobe nedopustil ďalšieho trestného činu.
Keďže mladistvý počas konania už dosiahol 18-ty rok veku (nar. XXXXX), nebola žiadaná charakteristika z ÚPSVaR, vzhľadom na to, že takéto osoby už úrady práce vyraďujú z evidencie a po plnoletosti nesledujú jej ďalšie správanie.   

Vzhľadom na uvedené bolo potrebné rozhodnúť tak, ako je to uvedené vo výrokovej časti tohto uznesenia

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľuboš Kmec
prokurátor